انجوآن

انجوآن کوموروس یونین(جزائر قمر اتحاد) دا اک خودمخار جزیرہ اے ۔ ایہہ جزیرہ بحر ہند چ واقع اے ۔ ایس دا دارالحکومت متسامودو تے آبادی27800 اے ۔ ایس دا کل رقبہ 424 مربع کلومیٹر اے ۔ انجوآن دیاں سرکاری بولیاں عربی تے فرانسیسی نیں ۔ ابتدائی تے سامراجی تریخ جزیرے دے پہلے باشندے انڈونشیا تے پولینیشیا توں آئے لوک تے مہم جو سن ۔ اس دے مگروں بحر ہند دے آلے دوالے دے علاقےآں توں لوک انچوآن تے جزائر کوموروس آنا شروع ہوئے ۔ سن 1500ء دے لاگے ایتھے ندزووانی سلطنت قائم ہوئی ۔ ایہہ سلطنت کوموروس چ قائم ہون آلیاں ساریاں سلطنتاں وچوں طاقتور سی ۔ سبتوں پہلے 1816ء چ سلطان علاوی بن حسین نے فرانس کولوں سلطنت زنجبار دے خلاف امداد منگی ، جہڑی اس دے اقتدار لئی خطرہ بن رہی سی ۔ ایہہ جزیرہ 1886ء چ فرانسیسی تحفظ ہیٹھ چلا گیا تے 1912ء چ فرانس نے اس ت مل مار لیا ۔ انجوآن آزاد کوموروس دے وچ انجوآن 1975 چ اپنی ازادی توں مگروں کوموروس چ شامل ہو گیا۔ ثقافت انجوآن دی ابادی عرب، ملایا، اناطولیے، تے شیرازی فارسی لوکاں تے مشتمل اے۔ ایدا مرکزی مذہب سنی اسلام اے۔ اگرچہ ایتھے وڈی گنتی چ مسیتاں نیں لیکن فیر وی مذہب دی تلیم تے اس تے عمل انی سختی نال نئیں کیتا جاندا جنا دوجے علقیاں چ ھندا اے الکوحل دا ورتاوا منع کیتا گیا اے۔ فارسی اثر دی وجہ توں ایتھوں دے کھانے آں چ فارسی ذائقہ بوہتا ھندا اے۔ موسم ودھ توں ودھ درجہ حرارت 27° توں 32 °F (80 °F to 90 °F) F رھندا اے۔ دسمبر - اپریل تکر درجہ حرارت گرم تے گیلا جدونکہ مئی - نومبر تکر نسبتاً سرد رہندا اے۔ اقتصادیات فوج انجوآن حکومت دے خرچ دا وڈا حصہ فوج لئ جاندا اے۔ فوج دی کمان محمد بکار دے ہتھ اے۔ محمد بکار دا نکا پعرا ابدو وی فوج چ گنڈرمیری دا کمانڈر اے۔ بارلے جوڑ کوموروس سرکار انگریزی تے فرانسیسی چ کوموروس ویب سائیٹ